stanford-oval/wikipedia huggingface dataset:
אירוויזיון 1994
השירים המשתתפים

| סדר | מדינה | שפה | שם המבצע | שם השיר | תרגום | מיקום | ניקוד |
| --- | --- | --- | --- | --- | --- | --- | --- |
| 1 | שוודיה שוודיה | שוודית | מארי ברגמן ורוגר פונטארה | Stjärnorna | הכוכבים | 13 | 48 |
| 2 | פינלנד פינלנד | פינית | קטקט | Bye, bye baby | להתראות מותק | 22 | 11 |
| 3 | אירלנד אירלנד | אנגלית | פול הרינגטון וצ'ארלי מק'גטיגן | Rock 'n' roll kids | ילדי הרוקנ'רול | 1 | 226 |
| 4 | קפריסין קפריסין | יוונית | אוורידיקי | Ime anthropos ki ego) Είμαι άνθρωπος κι εγώ) | אני גם בן אדם | 11 | 51 |
| 5 | איסלנד איסלנד | איסלנדית | סיגה | Nætur | לילות | 12 | 49 |
| 6 | בריטניה בריטניה | אנגלית | פרנסיס רפאל | Lonely symphony | סמפוניה בודדה | 10 | 63 |
| 7 | קרואטיה קרואטיה | קרואטית | טוני צטניסקי | Nek' ti bude ljubav sva | את יכולה לקבל את כל האהבה | 16 | 27 |
| 8 | פורטוגל פורטוגל | פורטוגזית | שרה טאבארש | Chamar a música | קראו למוזיקה | 8 | 73 |
| 9 | שווייץ שווייץ | איטלקית | דוילו | Sto pregando | אני מתפלל | 19 | 15 |
| 10 | אסטוניה אסטוניה | אסטונית | סילבי וראייט | Nagu Merelaine | כמו גל ים | 24 | 2 |
| 11 | רומניה רומניה | רומנית | דן ביטמן | Dincolo de nori | מעבר לעננים | 21 | 14 |
| 12 | מלטה מלטה | אנגלית | כריס ומוריה | More than love | יותר מאהבה | 5 | 97 |
| 13 | הולנד הולנד | הולנדית | ווילקה אלברטי | Waar is de zon? | היכן השמש? | 23 | 4 |

| 14 | גרמניה גרמניה | גרמנית | מקאדו | Wir geben 'ne Party | אנחנו עורכים מסיבה | 3 | 128 |
| 15 | סלובקיה סלובקיה | סלובקית | טובלטנקה | Nekonečná pieseň | שיר שלא נגמר | 19 | 15 |

| 16 | ליטא ליטא | ליטאית | אובדיוס ויישניאוסקאס | Lopšinė mylimai | שיר ערש לאהובתי | 25 | 0 |
| 17 | נורווגיה נורווגיה | נורווגית | אליזבת אנדריאסן ויאן ורנר דניאלסן | Duett | דואט | 6 | 76 |
| 18 | בוסניה והרצגובינה (1992–1998) בוסניה והרצגובינה | בוסנית | אלמה ודיאן | Ostani kraj mene | השאר לצידי | 15 | 29 |
| 19 | יוון יוון | יוונית | קוסטאס ביגאיילס ו"אוהבי הים" | To trehandiri) Το τρεχαντήρι) | הסירה | 14 | 44 |
| 20 | אוסטריה אוסטריה | גרמנית | פטרה פריי | Für den Frieden der Welt | לשלום העולם | 17 | 19 |
| 21 | ספרד ספרד | ספרדית | אלחנדרו אבאד | Ella no es ella | היא אינה היא | 18 | 17 |
| 22 | הונגריה הונגריה | הונגרית | פרידריקה | Kinek mondjam el vétkeimet | למי אני יכולה לספר על חטאיי? | 4 | 122 |
| 23 | רוסיה רוסיה | רוסית | יודיף | Вечный странник ‏(Vechny strannik) | נַוֵּודֶת לנצח | 9 | 70 |

| 24 | פולין פולין | פולנית | אדיטה גורניאק | To nie ja | זו לא אני | 2 | 166 |
| 25 | צרפת צרפת | צרפתית | נינה מוראטו | Je suis un vrai garçon | אני ילד אמיתי | 7 | 74 |
מגישי הניקוד

אירלנד אירלנד-איילין דאן
קרואטיה קרואטיה-הלגה ולאהוביץ'
שווייץ שווייץ-זנדרה שטודר
אסטוניה אסטוניה-אורבה טידוס
רומניה רומניה-כריסטינה צופסקו
גרמניה גרמניה-כרמן נבל
אוסטריה אוסטריה-טיליה הרולד
ספיידרוומן (ג'סיקה דרו)

ערך זה עוסק באדם בדיוני. אם התכוונתם למשמעות אחרת, ראו .
| --- | --- |

ספיידרוומן, כפי שהופיעה על עטיפת החוברת Spider-Woman Origin #1 מפברואר 2006, אמנות מאת ג'ונתן לונה.
 סוג:  גיבור-על
 הוצאה לאור:  מארוול קומיקס
 הופעה ראשונה:  Marvel Spotlight #32 (פברואר 1977)
 יוצרים:  ארצ'י גודווין (כותב) סאל בוסימה, ג'ים מוני (מאיירים)
 מידע
 שם אמיתי:  ג'סיקה דרו
 כינויים:  ארכנה, אדריאן הייד
 סטטוס:  פעיל
 מקום לידה:  לונדון 
 מקצוע:  חוקר פרטי, סוכן מודיעין, גיבור-על, צייד ראשים
 כוחות:  כוחות, מהירות, זריזות, סיבולת וגמישות על, תעופה, הפקת פרומון, יכולת להידבק לקירות דרך משיכה ביו-אלקטרית, יריית קרני אנרגיה ביו-אלקטרית מפרקי ידיה, חסינות מפני מחלות.
 חברה בקבוצה:  בנות החירות, מסדר הקורים
 חברה לשעבר בקבוצה:  האוונג'רס, האוונג'רס החדשים, האוונג'רס הסודיים, האוונג'רס של סאן-ספוט, S.H.I.E.L.D, הידרה, S.W.O.R.D, הדפנדרס הסודיים, לוחמות החופש, יחידת העכבישים, שותפה של ספיידרמן
 אזרחות:  הממלכה המאוחדת, ארצות הברית 
 דמויות קשורות
 משפחה:  ג'ונתן ומרים דרו (הורים, מתים) ג'רי דרו (בן)
 אויבים:  הידרה, וייפר, Morgan le Fay 
 
ספיידרוומן (באנגלית: Spider-Woman, בעברית: אשת העכביש) היא דמות בדיונית של גיבורת-על המופיעה בחוברות הקומיקס ביקום מארוול קומיקס. דמותה הופיעה לראשונה בחוברת Marvel Spotlight #32 מפברואר 1977, ונוצרה בידי הכותב ארצ'י גודווין וצמד המאיירים סאל בוסימה וג'ים מוני.
ספיידרוומן היא האלטר אגו של ג'סיקה דרו, שהורעלה מקרינה רדיואקטיבית והוזרק לה נסיוב ניסיוני המכיל דם עכבישאים. תחת השגחתו של נבל-העל הוד התפתחותו, דרו עברה תהליך גדילה מואץ גנטית, ומאוחר יותר גויסה כסוכנת עבור ארגון הידרה המרושע בטרם חזרה למוטב כאשר נודע לה טבעו האמיתי של הארגון. הכותב בריאן מייקל בנדיס, הוסיף את ספיידרוומן לרשימת חברי האוונג'רס החדשים החל משנת 2005.
הדמות זכתה למספר עיבודים בנוסף לקומיקס, ביניהם בסדרת אנימציה משנת 1979 "ספיידרוומן" בדיבובה של ג'ואן ואן ארק, כמו גם בסרט האנימציה "ספיידרמן: ברחבי ממדי העכביש" בדיבובה של איסה ריי.
ביוגרפיה בדיונית > מקור

ג'סיקה מרים דרו נולדה לג'ונתן ומרים דרו בלונדון, אנגליה. בגיל צעיר, משפחתה עברה למעבדה שנוצרה על ידי אביה והרברט וינדהאם בסמוך להר ונדגור. היא חלתה מחודשים של חשיפה לאורניום, ובניסיון להציל אותה, אביה הזריק לה נסיוב ניסיוני המבוסס על דם מוקרן של עכבישים. היות שהנסיוב דרש המתנה של חודש, וינדהאם שם את דרו במאיץ גנטי. המאיץ גרם להזדקנותה להאט, אמה מתה ואביה עזב לארצות הברית. כאשר שוחררה עשורים לאחר מכן, היא הייתה בת 17. דרו נודתה על ידי שאר תושבי הר ונדגור, האנשים החדשים של וינדהאם. דרו עזבה את הר ונדגור לתרבות אנושית, אך נתפסה על ידי חיילי ארגון הידרה, בזמנו הנהגת הרוזן אוטו ורמיס. ורמיס שטף את מוחה של דרו, וגייס אותה כסוכנת הידרה תחת שם הקוד "ארכנה". אחד מהסוכנים המיומנים של הידרה, ג'ארד, אימן את דרו בלחימה ובריגול ופיתה אותה. כאשר ג'סיקה נעשתה מאהבתו, ג'ארד הרשה לעצמו להיתפס על ידי סוכנות S.H.I.E.L.D, וזאת כדי שדרו בזעמה תתנקש בחיי ניק פיורי. במאבק שהתחולל, דרו הרגה בטעות את ג'ארד ולמדה את טבעו האמיתי של ארגון הידרה. היא הייתה אחראית למותו של אוטו ורמיס, אשר גרם לדרו להאמין כי היא עכביש מפותח גנטית. היא שוטטה ביערות, אך נלכדה שנית בידי סוכני הידרה והופנטה.
בשירות הידרה אימצה דרו את שם-הקוד "ספיידרוומן" וקיבלה הוראה לחטוף את אלישיה מאסטרס. בעימות שנוצר עם הדבר, דרו התאוששה משטיפת המוח ועזרה לו לחלץ את מאסטרס. היא והדבר נתקלו בכשף מודרד, אשר הסיר סופית את שטיפות המוח של הידרה ושיחזר את זיכרונותיה. דרו עברה חזרה ללונדון, שם נתקל בקשיי הסתגלות בגלל סלידתה מבני אדם. לאחר פריצה כושלת, זהותה נחשפה לסקוטלנד יארד ולסוכן S.H.I.E.L.D ג'רי האנטר, שנעשה אובססיבי לגביה. המכשף מגנוס פנה אליה, ומצע לה את עזרתו. לאחר שהגנה על מגנוס מאקסקליבר שנשלח על ידי מורגן לה פיי כדי להשיג את ספר הדארקהולד, מגנוס מציע לדרו לעבור איתו למנהטן. מגנוס חינך ושילב את דרו בציוויליזציה, הודיע לה שאביה נרצח והוביל אותה במצוד אחר הרוצח. היא מוסחת מהמצוד כאשר רוח הרפאים של לה פיי דורשת את הדארקהולד אישית. במהלך הקרב, דרו והאנטר נפגשים ומתחילים במערכת יחסים רומנטית. בעזרתו, היא מאתרת את רוצח אביה, אשר נהרג מאוחר יותר.
ביוגרפיה בדיונית > גיבורת-על במשרה מלאה

דרו החליטה לשמור על זהותה בסוד. היא נפרדה מהאנטר, ולאחר קרב נגד האחים גרים, מתנתקת ממגנוס. לאחר חודשים בהם הרוויחה כסף באופן משפיל, דרו נעשתה גיבורת-על ועבדה כציידת ראשים לצד הקרימינולוג המשותק סקוטי מקדואל, וקיבלה קשר למשטרה מצד קפטן אלכסנדר וולש. היא המשיכה במצב זה מספר חדשים, עד שקשרי העבודה שלה ושל סקטי נכשלו. היא קיבלה הצעה מלינדזי מק'קייב לעבור לדירתה שבסן פרנסיסקו, החלה במערכת יחסים עם בעל הבית דייוויד אישימה והגדירה את עצמה כחוקרת פרטית. לינדזי נחשה את זהותה הסודית, אך למרות שהוטרדה מהסכנה המשיכה בידידותיהן. כחוקרת פרטית היא נאבקה במורגן לה פיי פעם נוספת, ויתרה על חלק מכוחותיה כדי להציל את האיש הענק ולאחר שגילתה לו את זהותה הסודית, נפרדה מאישימה.
בצורה אסטראלית, דרו התאחדה עם המכשף מגנוס ונסעה איתו למאה ה-6 כדי להציל את נשמות חבריה ממורגן לה פיי. היא הביסה את לה פיי, אך גופה נעלם והיא נחשבה למתה. לבקשתה, מגנוס גרם לאנושות לשכוח את דרו ואת ספיידרוומן. הכישוף התגלה כפגום, וזאת כאשר טיגרה והתכריך מצאו את גופתה של דרו. הם פנו לאוונג'רס ולדוקטור סטריינג', שנסעו למישור האסטראלי ונלחמו שם בלה פיי שהתכוונה להשתמש בגופה של ג'סיקה ככלי באמצעותו תחזור לעולם הגשמי. סטריינג' ומגנוס החזירו את רוחה של דרו לגופה, אך במחיר חייו של מגנוס וכוחותיה של דרו. היא הפסיקה להילחם בפשע כגיבורת-על, וחזרה להיות חוקרת פרטית בסן פרנסיסקו.
כאשר היא ולינדזי העבירו את הלהב השחור מיפן למדריפור, הלהב החזיר לדרו את כוחותיה. היא נפגשה עם איש העולם התחתון פאץ', אותו היא מזהה כחבר האקס-מן וולברין. בעקבות האירוע, פאץ' נעשה בעל ברית של הצמד וכמקור מידע. חייה של דרו נרגעו, עד שנבלת-על בשם שרלוט ויטר גנבה את כוחותיה של דרו והשאירה אותה על סף מוות. דרו נלקחה מבית החולים על ידי מאדאם ווב, אשר הובילה אותו למאטי פרנקלין, נערה שנטלה את האלטר אגו של דרו. תחת הדרכתה של ווב, מאטי סופגת את כוחותיהן של הנשים ולמרות זאת דרו נשארת עם ווב כדי להשגיח על מאטי. בתקופה זו, כוחותיה של דרו החלו לחזור. מסיבות לא ידועות, דרו חזרה לסן פרנסיסקו. כאשר גילתה כי מאטי נעלמה, דרו נסעה לניו יורק כדי למצוא אותה. בעזרת ג'סיקה ג'ונס, היא הצילה את מאטי מסוחר סמים שחטף אותה והתכוון לנצל אותה להפקת הורמון גדילה מוטאנטי.
ביוגרפיה בדיונית > פלישה סודית ואילך

לאחר שקיבלה הצעה מסוכן H.Y.D.R.A לחזור לשורות הארגון ולשמש כמרגלת בסוכנות S.H.I.E.L.D, דרו ידעה כי אם תסרב היא תיהרג. דרו יצרה קשר עם ניק פיורי, שהורה לדרו לשמש כסוכנת כפולה. למעשה סוכני H.Y.D.R.A היו סוכנים מגזע הסקרול משני-הצורה, שחטפו את דרו על מנת שמלכתם תתחזה לדרו כהכנה לפלישה המתקרבת. לאחר שנורמן אוסבורן הרג את ורנקה, איירון מן מצא את הספינה בה החטופים של הסקרול, ביניהם דרו.
דרו הצטרפה לקבוצת האוונג'רס החדשים, בטענה שאין לה מקום אחר ללכת אליו. היא הצטרפה לקבוצת לוחמות החופש לצד האשה הבלתי נראית, סטורם, ולקיריה, ת'נדרה, טיגרה, האלמנה השחורה, הענקית הירוקה והלקאט כדי לגלות את זהותו של הענק האדום, ולבקשתה של אביגייל בראנד לסוכנות S.W.O.R.D. בשורות S.W.O.R.D, היא התמודדה עם איומים על כדור הארץ. במהלך אירועי "שלטון אפל", קלינט ברטון/הוקאיי בזהות רונין ניסה להתנקש בחיי נורמן אוסבורן אך נלכד בידי האוונג'רס האפלים. לצד גברת מארוול, ג'סיקה ג'ונס ומוקינגבירד, דרו הצילה אותו. היא ליוותה את האוונג'רס החדשים למחבוא בברוקלין, שם הם נפגשו עם סטיב רוג'רס.
בתחילת המצור על אסגרד, דרו וספיידרמן סיירו במגדל האוונג'רס, ולאחר שגילתה לו כי היא סוכנת S.W.O.R.D, הותקפו על ידי מנדריל וגריפין. במהלך הקרב, מנדריל הצליח לשלוט בדרו, והפנה אותה נגד ספיידרמן. ספיידרמן הצליח להוציא את דרו משליטתו של מנדריל, וגרם להם לחשוב שהובס. כאשר מנדריל וגריפין נגשו כדי לתת לדרו פקודות חדשות, היא הכתה את מנדריל בפניו, דחפה את ידה לפיו והפעילה את כוחותיה, שהביסו אותו. דרו רצתה להרוג את שני הנבלים, אך ספיידרמן עצר בעדה והם חזרו למחבוא, שם הם ושאר האוונג'רס נסעו לאסגרד כדי לעזור. דרו עזרה בקרב נגד האוונג'רס האפלים, למפלתו של הריק והייתה עדה למפלתו של אוסבורן. דרו גויסה לאוונג'רס על ידי סטיב רוג'רס ונקלעה לעימותים עם קאנג הכובש, אפוקליפס ופרשיו וקילרייבן. היא נראתה כאשר הענק האדום הזהיר מפני הברדס שהתחיל באיסוף יהלומי האינסוף, ועזרה בקרב נגדו. בשליחות S.W.O.R.D, דרו נשלחה לחקור גל אנרגיה יוצא דופן בוואקאנדה. לאחר שמצא שרידים של אחד מאבירי החלל, דרו נקלעה למארב של ארגון אינטליג'נסיה. בעוד אינטליג'נסיה חקרו את אביר החלל, האוונג'רס הפריעו לניסיונותיהם. לפתע אביר החלל הופעל, ונחשף כי הוא מכיל את תודעתו של אולטרון. אולטרון ברח, ודרו חזרה לאוונג'רס
 ונשארה בצוות גם אחרי יוזמתו של איירון מן להרחיבם.
דרו הצטרפה לקבוצת האוונג'רס הסודיים של סוכנות S.H.I.E.L.D. כאשר האוונג'רס נעשו תחת הנהגת S.H.I.E.L.D ונשלחו לצוד את קבוצת אילומינטי, דרו עזבה את קבוצת האוונג'רס הראשית. היא הצטרפה לקבוצת האוונג'רס של סאן-ספוט, המכהן במקביל כראש ארגון A.I.M.
הערות שוליים

1 2 3  Spider-Woman #1
↑  Marvel Spotlight #32
↑  Marvel Two-in-One #30-32
↑  Marvel Two-in-One #33
↑  Spider-Woman #2
↑  Spider-Woman #3-4
↑  Spider-Woman #5-6
↑  Spider-Woman #7
↑  Spider-Woman #12-13 and #16
↑  Spider-Woman #13-20
↑  Spider-Woman #21
↑  Spider-Woman #35
↑  Spider-Woman #37
↑  Spider-Woman #38
↑  Spider-Woman #43
↑  Spider-Woman #41
↑  Marvel Two-in-One #85
↑  Spider-Woman #49-50
↑  Spider-Woman #50
↑  Avengers #240-241
↑  West Coast Avengers #1
↑  Wolverine Vol.2 #1-4 and #10-16
↑  Amazing Spider-Man Vol..2 #5
↑  Spider-Woman Vol.3 #1
↑  Spider-Woman Vol.3 #3-11
↑  Spider-Woman Vol.3 #4-5
↑  Alias #17
↑  Alias #19-21
↑  Giant-Size Spider-Woman #1
↑  New Avengers #14
↑  New Avengers #42
↑  Secret Invasion #8
↑  New Avengers #48
↑  Hulk Vol.2 #7-8
↑  Spider-Woman Vol.4 #1-7
↑  New Avengers Annual #3
↑  New Avengers #61
↑  New Avengers #62
↑  Siege #3-4
↑  Avengers Vol.4 #1-6
↑  Avengers Vol.4 #7
↑  Avengers Vol.4 #8-12
↑  Avengers Vol.4 #12.1
↑  Avengers Vol.5 #1
↑  Secret Avengers Vol.3 #1
↑  Avengers Vol.5 #38
תסמונת המופע של טרומן

תסמונת המופע של טרומן (באנגלית: The Truman Show delusion - בתרגום מדויק: מחשבת השווא על המופע של טרומן) היא תופעה שבה אדם סובל ממחשבת שווא רודפנית בעלת מאפיינים של שיגעון גדלות ומאמין שחייו הם למעשה מופע מבוים או תוכנית מציאות. את המונח טבעו בשנת 2008 האחים ג'ואל ואיאן גולד, פסיכיאטר ונוירופילוסוף, בהתאמה, על שם הסרט "המופע של טרומן" (1998). תסמונת זו אינה תסמונת מוכרת רשמית, ואין לה רשומה נפרדת ב-DSM (ספר האבחנות הפסיכיאטריות האמריקאי).‏
רקע

"המופע של טרומן" הוא סרט דרמה קומי משנת 1998, בבימויו של פיטר ויר, לפי תסריט של אנדרו ניקול. ג'ים קארי מגלם בסרט את דמותו של טרומן ברבנק, אדם שמגלה שהוא חי בתוך עולם מלאכותי שבו הוא הכוכב המרכזי של תוכנית מציאות (בשם "המופע של טרומן") המשודרת סביב השעון ברחבי העולם. מאז שנולד, כל האנשים בחייו היו שחקנים בתפקיד. כאשר הוא מגלה את האמת על חייו, הוא נאבק בניסיון למצוא דרך מילוט מאלו המנסים לשלוט עליו במשך כל חייו.
הרעיון המרכזי של הסרט הוצג עוד לפני כן בספרות. הסופר פיליפ ק. דיק כתב סיפורים קצרים, וכן ספר ידוע בשם Time Out of Joint, שבהם הגיבור חי בעולם מלאכותי שבו האנשים אותם הוא תופס כמשפחתו וחבריו הם למעשה שחקנים בשכר שתפקידם לשמר את האשליה שבה הוא חי. מאוחר יותר פורסמו ספרי מדע בדיוני נוספים בעלי רעיון מרכזי דומה. אמנם ספרים אלו לא מדברים על תוכנית מציאות, כמו ב"מופע של טרומן", אך הם בהחלט חולקים עם הסרט את הרעיון של עולם מלאכותי, שבנו אחרים, הסובב סביב אדם מסוים.
הסרט הוקרן אחרי שהתגבשה לראשונה סוגת תוכניות המציאות, אך טרם הופעתן של תוכניות הריאליטי הגדולות והמצליחות כמו "האח הגדול" בהולנד ו"הישרדות" בארצות הברית. עיתוי זה יכול להעיד על השפעה רבה שהשאיר על הסוגה "המופע של טרומן", שהיה אמור להוות ביקורת על התקשורת האלקטרונית ועל תוכניות המציאות בפרט, כגורם מחולל ומשפיע על העולם שסביבן.
מחשבות שווא

מחשבות שווא, כלומר קיבעון באמונות כוזבות, הן תסמינים, שמעידים, בהיעדר קיומה של הפרעה אורגנית, על מחלה פסיכיאטרית. התוכן שסביבו נסובות מחשבות השווא נתון לשינוי (למעשה הוא מוגבל רק בגבולות הדמיון של האדם הלוקה במחשבת השווא), אך ישנם כמה נושאים טיפוסיים. אחד מהם הוא מצב של מחשבות שווא רודפניות, שבו חש האדם כי הוא נרדף, אף על פי שאין לכך ביסוס במציאות. מחשבות השווא הרודפניות מאפיינות מצב פסיכוטי.
מחשבות שווא > השפעה של התרבות

התוכן של מחשבות שווא קשור בקשר הדוק למהלך חייו של האדם, ונראה שהתרבות בת זמנו תופסת מקום חשוב בעניין זה. מחקר שנערך ב-2008 הראה כי התוכן של מחשבות שווא השתנה במהלך השנים מתוכן דתי/מאגי, לתוכן פוליטי ולבסוף לנושאים טכניים/טכנולוגיים. עורכי המחקר סיכמו כי "לתמורות חברתיות-פוליטיות ולהתפתחויות מדעיות וטכנולוגיות ישנה השפעה ניכרת על התוכן של מחשבות שווא בסכיזופרניה".
ג'וזף ויינר, ראש מחלקת פסיכיאטריה מייעצת בבית החולים האוניברסיטאי נורת' שור במנהסט, ניו יורק, ופרופסור חבר במכללה הרפואית על שם אלברט איינשטיין של ישיבה יוניברסיטי, העיר כי: "בשנות הארבעים סבלו חולים פסיכוטיים ממחשבות שווא על כך שהמוח שלהם נשלט על ידי גלי רדיו; כיום חולים הסובלים ממחשבות שווא מתלוננים על שבבי מחשב שהושתלו בהם".
תסמונת המופע של טרומן יכולה לייצג שלב נוסף בתכניהן של מחשבות שווא על רדיפה, בתגובה לשינוי בתרבות הפופולרית. "מאחר שתוכניות מציאות זוכות לשיעורי צפייה גבוהים, זהו תחום שהחולה יכול בקלות לשלב במחשבות השווא שלו. אדם כזה יחשוב שהוא מצולם כל העת ונמצא כל העת תחת העין הבוחנת של קהל נרחב בטלוויזיה".
מקרים מתועדים

ישנם למעלה מ-40 מקרים מתועדים של אנשים שסבלו מתסמונת המופע של טרומן, בארצות הברית, בבריטניה ובמקומות אחרים. ג'ואל גולד, פסיכיאטר במרכז הרפואי בלווּ בניו יורק, ופרופסור קליני לפסיכיאטריה באוניברסיטת ניו יורק, ואחיו איאן, חוקר בתחום הפילוסופיה והפסיכיאטריה באוניברסיטת מקגיל בקנדה, הם בכירי החוקרים של התסמונת. מאז 2002 הם נפגשו עם יותר מתריסר אנשים הסובלים מהתסמונת, רובם גברים לבנים בגילאי 25 עד 34‏. לדבריהם, אחד החולים נסע לניו יורק לאחר פיגועי 11 בספטמבר כדי לוודא שמתקפת הטרור אינה תפנית בעלילה של תוכנית "המופע של טרומן" שבה הוא חי-כביכול, וחולה אחר נסע לבניין ממשלתי במנהטן כדי לחפש בו מקלט, שבו יוכל להימלט ולהתחבא מפני תוכנית המציאות שסובבת כביכול סביבו. חולה אחר עבד כמתמחה בהפקה של תוכנית מציאות, וסבר שהוא נתון במעקב חשאי של המצלמות, שחשב שעקבו אחריו אפילו בקלפיות בבחירות של שנת 2004. במהלך מערכת הבחירות התפרע בפומבי וצעק שהנשיא המכהן ג'ורג' וו. בוש הוא "בוגד" ("Judas"), ובעקבות זאת אושפז בבית החולים בלוו, וכך הכיר אותו גולד.
אחד ממטופליו של גולד, חייל אמריקאי מהמעמד הבינוני-עליון, שניסה לטפס על פסל החירות מאחר שסבר כי המעשה ישחרר אותו מ"תוכנית המציאות" שלו, תיאר את מצבו כך: "הבנתי שהייתי ואני גם כיום המרכז, מוקד העניין של מיליוני אנשים רבים... המשפחה שלי וכל מי שהכרתי היו ועודם שחקנים הפועלים לפי תסריט, משחק שכל מטרתו להפוך אותי למוקד העניין העולמי."
מקור השם שבחרו האחים גולד לתסמונת, "תסמונת המופע של טרומן", הוא בעובדה ששלושה מתוך חמשת המטופלים שסבלו מהתסמונת, שבהם טיפל תחילה ג'ואל גולד, ציינו באופן מפורש את הסרט כקשור לתופעות שהם חווים.
מקרים מתועדים > חוקרים נוספים

בבריטניה תיארו הפסיכיאטרים פאולו פוסאר-פולי, אוליבר האווס, לוסיה ואלמגיה ופיליפ מקגווייר מהמכון הפסיכיאטרי של לונדון, בכתב העת הפסיכיאטרי British Journal of Psychiatry, תסמינים שאותם כינו בשם "תסמונת טרומן" (באנגלית: Truman Syndrome). הם דיווחו על מקרה של דוור בן 26, מר מ.א., שהיה נתון בתחושה עמומה שקורה סביבו דבר מה שהוא לא מודע אליו. הוא סבר שהאנשים סביבו מתנהגים בצורה מזויפת, שהוא מרכז העניין, ושנעשים מאמצים להסתיר ממנו סוד כלשהו שהוא אינו יודע מהו. הוא סבל מ"מחשבה טורדנית על כך שהעולם השתנה באופן כלשהו ששאר האנשים בעולם היו מודעים אליו, והוא פירש זאת כעדות לכך שהוא חי בתוך סט של סרט ('עולם מפוברק'). מקבץ תסמינים זה... קיים כתלונה נפוצה אצל מטופלים... שעלולים להיות בשלב המבשר של סכיזופרניה." החולים אוחזים בתחושה שהעולם הרגיל השתנה באיזושהי צורה, שיש לה משמעות חשובה. בעקבות זאת הם מחפשים מהי משמעות השינוי, ואז הם בוחרים בהסבר נוסח המופע של טרומן.
רלוונטיות כאבחנה רפואית

על אף המקרים המתועדים שעליהם דיווחו האחים גולד, קהילת הפסיכיאטרים עדיין לא גמרה בדעתה לסווג את התסמונת כהפרעה נפשית נפרדת. התסמונת עדיין איננה מוכרת רשמית והיא לא רשומה ב-DSM (ספר האבחנות הפסיכיאטריות האמריקאי). האחים גולד לא טוענים שמדובר באבחנה חדשה, אלא מתייחסים לתסמונת כ"וריאציה של מחשבות רדיפה ומחשבות גדלות".
הערות שוליים

1 2  Grohol, John M. "DSM-VI: Reality TV Disorder" on PsychCentral
1 2 3  Kershaw, Sarah "Look Closely, Doctor: See the Camera?" New York Times (August 27, 2008)
↑  אמיר בוגן, "המופע של טרומן": האח הגדול של "האח הגדול", באתר ynet, 17 ביולי 2011
↑  Skodlar B, Dernovsek MZ, Kocmur M (2008). "Psychopathology of schizophrenia in Ljubljana (Slovenia) from 1881 to 2000: changes in the content of delusions in schizophrenia patients related to various sociopolitical, technical and scientific changes". The International Journal of Social Psychiatry. 54 (2): 101–11. doi:10.1177/0020764007083875. PMID 18488404.{{cite journal}}:  תחזוקה - ציטוט: multiple names: authors list (link)
1 2 3  Wright, Suzanne "The Truman Delusion" on WebMD
1 2 3 4 5  "Reality Bites" National Post (July 21, 2008)
↑  Ellison, Jesse "When Life is Like a TV Show" Newsweek (August 2, 2008)
↑  Fusar-Poli, Paolo; Howes, O.; Valmaggia, L.; McGuire, P. (2008). "'Truman' signs and vulnerability to psychosis". British Journal of Psychiatry. 193 (2): 168. doi:10.1192/bjp.193.2.168. PMID 18670010.
| פסיכולוגיה |
| --- | --- | --- |
פסיכולוג • פסיכותרפיה • פילוסופיה של הפסיכולוגיה
| ענפי מחקר | פסיכוביולוגיה • קוגניטיבית • התפתחותית • חברתית • אישיותית • השוואתית • פסיכופתולוגיה • פסיכופיזיקה • פסיכובלשנות • פסיכולוגיה אבולוציונית • נוירופסיכולוגיה  • פסיכולוגיה תרבותית • פסיכולוגיה בין תרבותית • ראו גם: פסיכיאטריה |  |
| תחומי עיסוק | קלינית • חינוכית • ארגונית/תעסוקתית • שיקומית • רפואית • משפטית • צבאית • ספורט |  |
| אסכולות | סטרוקטורליזם • פונקציונליזם • פנומנולוגיה • פסיכואנליזה • אינדיבידואלית • הומניסטית • ביהביוריזם • אקזיסטנציאליזם • גשטלט • פסיכולוגיה חיובית • פסיכודינמיקה |  |
| מושגים כלליים | תודעה • תפיסה • לא-מודע • זיכרון • למידה • רווחה נפשית • הפרעה נפשית •  טראומה נפשית • מבחני אישיות • אינטליגנציה • מיינד • רגש |  |
הקטגוריה "פסיכולוגיה" במיזמים אחרים של קרן ויקימדיה: ויקימילון • ויקיספר • ויקיציטוט
ציטראט סינתאז

ציטראט סינתאז (Citrate synthase;‏ E.C. 2.3.3.1) הוא אנזים המצוי כמעט בכל התאים החיים, ומתפקד כאנזים קובע קצב בשלב הראשון של מעגל קרבס. מסלול ביוכימי זה הוא אחד מהמסלולים המרכזיים של תהליך הנשימה התאית, ומשמש ליצירת מולקולות מחוזרות שמשמשות בשרשרת מעבר האלקטרונים של הזרחון החמצוני להפקת כמות גדולה של ATP. בנוסף, מסלול זה הוא מקור לתוצרי ביניים (מטבוליטים) לביוסינתיזה. ציטראט סינתאז ממוקם בתאים אוקריוטיים במטריקס של המיטוכונדריה, אך הוא מקודד על ידי דנ"א גרעיני ולא על ידי הדנ"א המיטוכונדריאלי. סינתזת האנזים מתרחשת על ידי ריבוזומים ציטופלזמיים ולאחר מכן הוא מועבר למטריקס של המיטוכונדריה. אצל בני אדם, האנזים מקודד מהגן gltA המצוי בכרומוזום 12.
קיימים 2 סוגים של ציטראט סינתאז: ציטראט סינתאז המצוי אצל בעלי חיים, צמחים, פטריות, ארכיאה וחיידקים גראם-חיוביים, היוצר דימר של 2 תתי יחידות זהות בעלות מסה מולקולרית כוללת של kDa ‏ 100; לעומתו, ציטראט סינתאז המצוי אצל אצות וחיידקים גראם-שליליים הוא גדול בהרבה ומורכב מ-6 תתי יחידות זהות (כל אחת kDa ‏ 50).
רגולציה ומעכבים > נגזרות אדנין

ציטראט סינתאז מעוכב כאשר קיימים יחסים גדולים של ATP:ADP ו-NADH:+NAD.
רגולציה ומעכבים > אלפא קטוגלוטראט

אלפא קטוגלוטראט בריכוזים גבוהים משמש כמעכב תחרותי לאוקסלואצטט ומעכב לא תחרותי לאצטיל קואנזים A.
בסוף שנות ה-60 גילו חוקרים מאוניברסיטת לסטר כי אלפא קטוגלוטראט מהווה מעכב של ציטראט סינתאז אצל משפחת ה-Enterobacteriaceae המשתייכת לקבוצת החיידקים הגראם-שליליים. אצל חיידקים אחרים, הן גראם שליליים והן חיידקים גראם-חיוביים, וכן אצל אורגניזמים עילאיים יותר, לא מצאו החוקרים כי אלפא קטוגלוטראט מעכב. מניתוח התוצאות הם הסיקו כי כל האורגניזמים בהם לא נמצא עיכוב זה, הם אווירניים, ולעומת זאת כל החיידקים בהם נמצא כי אלפא קטוגלטראט מעכב את ציטראט סינתאז הם אל-אווירניים פקולטטיביים (מסוגלים להתקיים הן בנוכחות חמצן והן בהיעדרו). באורגניזמים אלו החיים בתנאים אל-אווירניים ומייצרים אנרגיה (ATP) באמצעות תסיסה, לציטראט סינתאז בכל זאת נודע תפקיד חשוב של ביוסינתיזה, כיוון שאחד התוצרים המתקבלים במעגל קרבס הוא אלפא קטוגלוטקראט. מחקרים קודמים הראו שתחת תנאים אל-אווירניים כעין אלו, המסלול של מעגל קרבס חדל להיות מעגלי ומסתעף לשני סעיפים שונים - בראשון אוקסלואצטט מוביל לאלפא קטוגלטראט דרך תוצרי הביניים ציטראט ואיזוציטראט, ובשני אוקסלואצטט מוביל לסוקצינאט דרך תוצרי הביניים מלאט ופומראט. מכאן הסיקו החוקרים שעיכוב ציטראט סינתאז על ידי אלפא קטוגלטראט בתנאים אלו מהווה למעשה מקרה אופייני של משוב שלילי, בו התוצר הסופי מעכב את האנזים ההתחלתי של המסלול.
בשנים שלאחר מכן נתגלה כי אלפא קטוגלטראט מעכב גם בציטראט סינתאז שהופק מאורגניזמים אחרים, כדוגמת כבד של חולדה, מנגו ומחיידקים מסוג Azotobacter הגראם שליליים והאירוביים; דבר זה כמובן אינו עומד בקנה אחד עם ההשערה הראשונית. קבוצת חוקרים בראשותו של פיטר הוצ'צ'קה מאוניברסיטת קולומביה הבריטית, שחקרו את ציטראט סינתאז המופק מהמין Symplectoteuthis oualaniensis המשתייך לסדרת דיונוני הרחף, גילו כי הוא מעוכב בריכוז גבוה של אלפא קטוגלטראט. הם טענו כי אלפא קטוגלטראט מסמל את ה"תוצר הסופי" של האינטרוול הראשון של מעגל קרבס, וריכוזו מהווה אמת מידה פוטנציאלית חשובה לכמות התוצרים שיתקבלו באינטרוול השני של מעגל קרבס (אלפא קטוגלטראט -> אוקסלואצטט). ה"מידע" הזה, החשוב לבקרת פעילות ציטראט סינתאז, לא היה יכול להתקבל מאף תוצר ביניים אחר הקודם לאלפא קטוגלטראט באינטרוול הראשון של המעגל, מכיוון שאלפא קטוגלטראט הוא הראשון מביניהם שיכול להתקבל גם במסלולים אחרים מלבד מעגל קרבס (למשל דרך גלוטמט ובאמצעות תגובת טרנסאמינציה).
באופן זה ניתן להסביר מדוע אלפא קטוגלטראט מעכב את ציטראט סינתאז הן באורגניזמים בהם מעגל קרבס מתרחש בצורתו הרגילה והן באורגניזמים בהם מעגל קרבס הוא ליניארי; וכן להעריך את תפקידו בבקרת ציטראט סינתאז ובכניסת הפחמנים למעגל קרבס.